《贺新凉 感怀》
清代·熊琏

把卷无心读。已拼著、烧琴煮鹤，锄松砍菊。不是才人多挫折，自信生来薄福。

更休说、穷途欲哭。昨夜梦中身有翼，听云边、谁唱飞仙曲。

又却是，风敲竹。

人生到处难求足。最留意、炉香茗碗，山青水绿。长愿避人归净业，安得三间茅屋。

便逃出、红尘碌碌。鞠育深恩还未报，频稽首、私向慈云祝。

身后事，何暇卜。

作者简介：熊琏，字商珍，号澹仙，又号茹雪山人，如皋人。有《澹仙诗钞》。